██ Sør-Sudan (folkeavstemning 9. januar 2011)

██ Abyei (folkeavstemning over tilhørighet til Nord-Sudan eller Sør-Sudan i løpet av 2011)

██ Nubafjellene og Blå Nilen (stat) (der det i løpet av 2011 skal avholdes «folkelige konsultasjoner» om tilhørighet)

██ Darfur

██ Øst-Sudan, hvor det var kamphandlinger i 2006

██ Nord-Sudan

**Folkeavstemningen om uavhengighet i Sør-Sudan** ble avholdt i Sør-Sudan i perioden 9. januar til 15. januar 2011, der de registrerte velgerne skulle ta stilling til om Sør-Sudan skal løsrive seg fra Sudan. 98,83 prosent av de som avga stemme stemte for en løsrivelse.

Bakgrunn
--------

Dette er en del av Naivasha-avtalen fra 2005 mellom den sundanesiske regjeringen i Khartoum og Sør-Sudans frigjøringshær (SPLA/M). Samtidig skulle det ha blitt gjennomført en folkeavstemning i Abyei om området skal bli en del av Sør-Sudan, men denne er utsatt.

I avtalen som legger grunnlaget for folkeavstemningen ligger det også en avtale om folketelling som vil definere hvordan økonomisk- og politisk makt skal fordeles mellom regionene. Folketellingen legger grunnlaget for velgerregistreringen. Folketellingen ble utsatt tre ganger siden 2008, blant annet knyttet til uenighet knyttet til hva partene forpliktet seg til i Naivasha-avtalen.

Registrering av velgerne
------------------------

Registreringen av velgerne startet 15. november 2010 med en appell fra den sør-sundanesiske presidenten Salva Kiir om å la seg registrere som velger, og rundt fire millioner hadde registeret seg før fristen gikk ut 5. desember.

Folkeavstemningen
-----------------

Stemmeseddel
Partene ble i oktober 2009 enige om at folkeavstemningen måtte ha en valgdeltagelse på minst 60 prosent av de 3,8 millioner stemmeberettigete, for at resultatet skulle anses som gyldig. Dersom valgdeltakelsen blir under 60 prosent skal en ny valgrunde avholdes innen 60 dager. Deretter er det tilstrekkelig med simpelt flertall for å avgjøre resultatet. I en meningsmåling svarte 97 prosent at de kom til å stemme for selvstendighet. Valget overvåkes av 60 000 politifolk.

Flyttestrøm
-----------

Det er forventet at en stor mengde sudanere vil flytte til og fra Sør-Sudan. En rapport fra Flyktninghjelpen anslår at én million sørsudanere bor i Nord-Sudan. FN har anslått at en flyktningstrøm på 450 000 mennesker vil være håndterbar, mens Flyktninghjelpens rapport anslår at opptil 2,3 millioner vil flytte. Mange av flyktningene vil ikke ha noe hjem og reise til, og Sudan har svært dårlig infrastruktur.

Resultatet
----------

Stemmetellingen startet da stemmelokalene ble stengt. Det første opptellingsresultatet ble offentliggjort 30. januar 2011 og viser et overveldende flertall for en løsrivelse fra Sudan. 98,83 prosent av de tilsammen 3 837 406 gyldige stemmene stemte for løsrivelse. Om en bare regner stemmene fra Sør-Sudan stemte 99,57 for løsrivelse.

Valgresultatet ble deretter sendt til Khartoum for godkjennelse og det endelige, godkjente resultatet forelå 6. februar 2011. 7. februar uttalte Sudans president Omar Hassan al-Bashir at valgresultatet skulle respekteres.

Referanser
----------

1. ↑  «Sudan's Referendum Commission says southern Sudan referendum on Jan. 9». People's Daily Online. 21. oktober 2010. Besøkt 9. januar 2011.
2. ↑  «Road to 2011 referendum is full of obstacles – South Sudan's Kiir». Sudan Tribune. 12. juli 2009. Arkivert fra originalen 15. juli 2014. Besøkt 9. januar 2011.
3. ↑  «99 prosent sa ja til løsrivelse». NRK.no. 30. januar 2011. Besøkt 30. januar 2011.
4. ↑  Registration starts for Sudan vote Al Jazeera, 15. november 2010
5. ↑  1 hand or 2? Southern Sudan to vote on unity or split, Associated Press (via MSNBC), 6. januar 2011.
6. ↑  «Unabhängigkeits-Referendum im Süd-Sudan am Sonntag» **(tysk)**. Euronews. 9. januar 2011. Arkivert fra originalen 12. januar 2011. Besøkt 9. januar 2011.
7. ↑  Lohne, J. «Hjem fra nord til fattigdom», Aftenposten, s. 15, 14. januar 2011
8. ↑  «Results for the Referendum of Southern Sudan» **(engelsk)**. The Southern Sudan Referendum Commission. 30. januar 2011. Besøkt 30. januar 2011.
9. ↑  «Minst 50 drept i sammenstøt i Sør-Sudan». Aftenposten. NTB. 6. februar 2011. Besøkt 6. februar 2011.
10. ↑  «Sudans president vil godta utbryting». Aftenposten. NTB. 7. februar 2011. Besøkt 7. februar 2011.

Eksterne lenker
---------------

* (en) Southern Sudanese independence referendum, 2011 – kategori av bilder, video eller lyd på Commons Rediger på Wikidata
* (no) Skjebnetid for Sudan, bakgrunnskommentar fra NRK.no av Tomm Kristiansen, tidligere rådgiver for Sør-Sudans president Salva Kiir
* (en) Southern Sudan Referendum Commission
* (en) UNDP Support to the Southern Sudan Referendum
* (en) Valgresultatet